
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1230 

21 Μαΐου 2013 


ΑΠΟΦΑΣΕΙ Σ 

Αριθ. 15107/437 

Γενικός Ενιαίος Κανονισμός Εργασίας Διεξαγωγής 
των Φορτοεκφορτωτικών Εργασιών Λιμένσς. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. α) Του Π.Λ.368/1989 «Περί Οργανισμού του Υπουρ¬ 
γείου Εργασίας» (ΦΕΚ163/Α/1989), όπως τροποποιήθηκε 
και ισχύει σήμερα. 

β) Του Π.Λ.63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
95/Α/2005) και ιδίως το άρθρο 90. 

γ) Του Π.Λ.85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 
141/Α/2012), όπως τροποποιήθηκε με το άρθρο 1 του 
Π.Δ.94/2012 (ΦΕΚ 149/Α/2012) και το άρθρο 1 του 
Π.Δ.98/2012 (ΦΕΚ 160/Α/2012) και ισχύει. 

δ) Του Ν.3919/2011 «Αρχή της επαγγελματικής ελευ¬ 
θερίας, κατάργηση αδικαιολογήτων περιορισμών στην 
πρόσβαση και άσκηση επαγγελμάτων» (ΦΕΚ 32/Α/2011). 

ε) Του Ν.4038/2012 «Επείγουσες ρυθμίσεις που αφο¬ 
ρούν την εφαρμογή του μεσοπρόθεσμου πλαισίου δη¬ 
μοσιονομικής στρατηγικής 2012 - 2016» (ΦΕΚ 14/Α/2012). 

στ) Της υποπαραγράφου ΙΑ.7 του άρθρου πρώτου του 
Ν.4093/2012 (ΦΕΚ 222/Α/2012). 

ζ) Την αριθμ. 14362/20/18-7-2012 κοινή απόφαση Πρω¬ 
θυπουργού και του Υπουργού Εργασίας, Κοινωνικής 
Ασφάλισης & Πρόνοιας (ΦΕΚ 2166 Β'). 

η) Την υπ’ αριθ. 9289/299/1-4-2013 κοινή απόφαση των 
Υπουργών Εργασίας, Κοινωνικής Ασφάλισης και Πρό¬ 
νοιας και Ναυτιλίας και Αιγαίου (ΦΕΚ 750/Β/1-4-2013), 
και την τροποποιητική αυτής με αρ.14366/416 (ΦΕΚ 
1110/Β/9/5/2013) κοινή απόφαση των Υπουργών Εργασί¬ 
ας, Κοινωνικής Ασφάλισης και Πρόνοιας και Ναυτιλίας 
και Αιγαίου. 

θ) Το εδάφιο γ της παρ.4 του άρθρου 40 του Ν. 4144/ 
2013 (ΦΕΚ 88/Α/18-4-2013). 

ι) Την υπ’αριθμ. 15077/1912/15.5.2013 απόφαση του Υφυ¬ 
πουργού Εργασίας, Κοινωνικής Ασφάλισης και Πρόνοιας 
(ΦΕΚ 1193/Β/15.5.2013). 


2. Την ανάγκη κατάρτισης Γενικού Ενιαίου Κανονι¬ 
σμού Εργασίας Διεξαγωγής των Φορτοεκφορτωτικών 
Εργασιών. 

3. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο 1 

1. Ως φορτοεκφορτωτική εργασία λιμένας νοείται κάθε 
εργασία, κατά την έννοια της περ.1 της υποπαραγράφου 
ΙΑ.7 του άρθρου πρώτου του Ν.4093/2012, όπως ισχύ¬ 
ει, πσυ πραγματσποιείται σε λιμενικσύς χώρους, ήτοι 
εντός της χερσαίας και της θαλάσσιας ζώνης λιμένα, 
η οποία σχετίζεται με τη διαδικασία φορτοεκφόρτω¬ 
σης, διακίνησης και μεταφοράς του φορτίου, εντός του 
κύτους του πλοίου, επί της προκυμαίας, από και προς 
τους χώρους προσωρινής εναπόθεσης και αποθήκευ¬ 
σης, καθώς επίσης τη φορτσεκφόρτωση επί χερσαίων 
μεταφορικών μέσων. 

2. Ως λιμενεργάτες ή φορτοεκφορτωτές λιμένος νο¬ 
ούνται οι φορτοεκφορτωτές ξηράς και λιμένος που 
εκτελούν φορτοεκφορτωτικές εργασίες σε λιμενικούς 
χώρους, οι οποίοι είναι εγγεγραμμένοι στο Εθνικό Μη¬ 
τρώο Φορτοεκφορτωτών και εφοδιασμένοι με την σχε¬ 
τική άδεια ή βεβαίωση εγγραφής για την άσκηση του 
επαγγέλματος του φορτοεκφορτωτή. 

3. Δεν υπάρχει γεωγραφικός περιορισμός και οι φορ¬ 
τοεκφορτωτές που είναι εφοδιασμένοι με βεβαίωση 
άσκησης τσυ επαγγέλματος του φορτοεκφορτωτή πα¬ 
ρέχουν τις υπηρεσίες τσυς οπουδήπστε είτε στη ξηρά 
είτε στα λιμάνια. 

4. Σε κάθε λιμάνι της χώρας απαγσρεύεται η πραγ- 
ματσποίηση φορτοεκφορτωτικών εργασιών, κατά την 
έννοια της περ. 1 της παρ.ΙΑ.7 του άρθρου πρώτου του 
ν.4093/2012, όπως ισχύει, από εργάτες που δεν θα είναι 
εγγεγραμμένοι στο προβλεπόμενο από τον ν.4093/2012, 
όπως ισχύει. Εθνικό Μητρώο Φορτοεκφορτωτών και 
δεν θα έχουν εφοδιαστεί με τα καθσριζόμενα από την 
καινή απόφαση των Υπσυργών Εργασίας, Κσινωνικής 
Ασφάλισης και Πρόνοιας και Παιδείας & Θρησκευμάτων, 
Πολιτισμού & Αθλητισμού και Ναυτιλίας & Αιγαίου, που 
προβλέπεται στη περ.4ββ) της υπσπαραγράφσυ ΙΑ.7 του 
άρθρου πρώτο του ν.4093/2012 πιστοποιητικά . 

5. Οι εγγεγραμμένοι στο Μητρώο Α' δεν επιτρέπεται 
να πραγματοποιούν εργασίες οι οποίες εμπίπτουν στο 
μητρώο Β' και ειδικότερα, εκείνες που ρητά αναφέρο- 

νται στις παραγράφους 1, 2 και 3 του Παραρτήματος II 
της κοινής υπουργικής απόφασης αριθμ. 9289/299/1-4- 
2013, και την τροποποιητική αυτής με αρ.14366/416 (ΦΕΚ 
1110/Β/9/5/2013) κοινή απόφαση των Υπουργών Εργασίας, 
Κοινωνικής Ασφάλισης και Πρόνοιας και Ναυτιλίας και 
Αιγαίου. 

Αρθρο 2 

1. Οι από το προηγούμενο άρθρο φορτοεκφορτωτές, 
μπορούν να λειτουργούν ως μεμονωμένα άτομα ή να 
ανήκουν σε ομάδες ή σε ενώσεις ή να απασχολούνται 
με σχέση εξηρτημένης εργασίας. 

2. Η από κοινού πραγματοποίηση φορτοεκφορτωτικών 
εργασιών μεμονωμένων φορτοεκφορτωτών, με ομάδες 
ή με ενώσεις φορτοεκφορτωτών ή με απασχολούμενους 
με σχέση εξηρτημένης εργασίας, δεν απαγορεύεται. 

3. Ο απαιτούμενος αριθμός φορτοεκφορτωτών σε 
κάθε χώρο που υπάρχει αντικείμενο φορτοεκφόρτω¬ 
σης καθορίζεται αυτόματα από την προσφορά και την 
ζήτηση και το είδος της φορτοεκφόρτωσης. 

Άρθρο 3 

1. Αρμόδιοι για την ανάθεση του έργου φορτοεκφόρ¬ 
τωσης είναι οι κάθε φορά φορτοπαραλήπτες, οι κύριοι 
των προς διακίνηση εμπορευμάτων και ειδών και κάθε 
εξουσιοδοτημένος για την ανάθεση του έργου της φορ¬ 
τοεκφόρτωσης. 

2. Η επιλογή μεταξύ εκείνων που πληρούν τις προϋ¬ 
ποθέσεις του άρθρου 1 του παρόντος, είναι ελεύθερη. 

Άρθρο 4 

1. Η τήρηση των όρων υγείας και ασφάλειας στην 
εργασία κατά την εκτέλεση του έργου της φορτοεκ¬ 
φόρτωσης, για τα μεμονωμένα άτομα και τις ομάδες 
ή τις ενώσεις ανήκει σε εκείνον που αναθέτει το έργο 
της φορτοεκφόρτωσης, για δε τους απασχολούμενους 
με σύμβαση εξηρτημένης εργασίας ανήκει στις επιχει¬ 
ρήσεις των οποίων είναι μισθωτοί. 

2. Ο συντονισμός της τήρησης των όρων υγείας και 
ασφάλειας στην εργασία κατά την εκτέλεση του έργου 
της φορτοεκφόρτωσης ανήκει σε εκείνον που αναθέτει 
το έργο της φορτοεκφόρτωσης, εκτός κι αν ορίζεται 
διαφορετικά κατόπιν συμφωνίας . 

3. Τα μέσα ατομικής προστασίας, όπως οι στολές 
εργασίας, τα κράνη, τα γάντια, τα υποδήματα ασφάλει¬ 
ας, κλπ είναι υποχρεωτικά για κάθε φορτοεκφορτωτή 
σε όλα τα είδη φορτοεκφόρτωσης και ιδιαίτερα στην 
φορτοεκφόρτωση επικίνδυνων φορτίων και εργασιών 
σε ψυκτικούς θαλάμους, λαμβάνοντας υπόψη και τις 
διατάξεις του Π.Δ. 396/94 (ΦΕΚ 220 Α') όπως ισχύει. 

Άρθρο 5 

1. Οι φορτοεκφορτωτές, αναλόγως του είδους της 
φορτοεκφόρτωσης εργάζονται είτε μεμονωμένοι είτε 
σε ομάδες κατά ομοχειρία (πόστες) καταρτιζόμενες από 
τον οριζόμενο ως υπεύθυνο ομαδάρχη - αρχιεργάτη 
κάθε ομάδας. 

2. Ως υπεύθυνος ομαδάρχης- αρχιεργάτης μπορεί να 
ορίζεται μόνον όποιος ανήκει στο Μητρώο Β' σύμφωνα 
με την περ.4ββ) της Υποπαραγράφου ΙΑ.7 του άρθρου 
πρώτο του ν.4093/2012, όπως ισχύει. Μεταξύ εκείνων που 
συγκεντρώνουν τις ανωτέρω προϋποθέσεις, ορίζεται ο 


παλαιότερος και εμπειρότερος, αποδεικνυόμενης της 
εμπειρίας του από την ασφαλιστική του κάλυψη. 

3. Ο οριζόμενος ως υπεύθυνος ομαδάρχης- αρχιεργά¬ 
της κάθε ομάδας φορτοεκφορτωτών είναι: 

α) υπεύθυνος για την εφαρμογή του παρόντος κανο¬ 
νισμού εργασίας, 

β) καταρτίζει τις απαιτούμενες ομοχειρίες (πόστες) 
εργασίας, 

γ) εποπτεύει για την ομαλή και εύρυθμη διεξαγωγή 
των φορτοεκφορτώσεων, 

δ) επιλαμβάνεται για την επίλυση κάθε αναφυόμενης 
διαφοράς μεταξύ των φορτοεκφορτωτών της ομάδας 
και των εργοδοτών, 

ε) παρακολουθεί την διεξαγωγή της εργασίας της 
ομοχειρίας (πόστας), καθοδηγεί αυτήν για την όσο το 
δυνατόν ταχεία και εύρυθμη διενέργεια των φορτοεκ¬ 
φορτώσεων, 

στ) λαμβάνει τα προσήκοντα μέτρα ασφαλείας για 
την αποφυγή ατυχημάτων και ζημιών στα φορτοεκ- 
φορτώμενα φορτία, 

ζ) εκδίδει τα αναγκαία φορολογικά στοιχεία, 
η) ασκεί τον πειθαρχικό έλεγχο επί των φορτοεκ¬ 
φορτωτών, 

θ) παρακολουθεί την εργασία των φορτοεκφορτωτών 
και την κανονική εκτέλεσή της από αυτούς προκειμένου 
να επιτυγχάνεται η μεγαλύτερη δυνατή απόδοση, 
ι) παρίσταται σ’ όλη τη διάρκεια της φορτοεκφόρτω¬ 
σης, μεριμνώντας και επιβλέποντας για την κανονική 
και απρόσκοπτη διεξαγωγή της εργασίας, 
ια) ελέγχει, μεταξύ άλλων τα χρησιμοποιούμενα υλι¬ 
κά και εργαλεία φορτοεκφόρτωσης εάν βρίσκονται σε 
καλή κατάσταση (μηχανικά μέσα φορτοεκφόρτωσης, 
κλαρκ, γερανοί, σχοινιά, σύρματα, δίχτυα κλπ.), ερευ¬ 
νά την εν γένει συμμόρφωση με τις ειδικότερες προ¬ 
βλέψεις που αφορούν τα ανυψωτικά μηχανήματα (Υ.Α. 
15085/593/2003, ΦΕΚ Β’ 1186) και τους εξοπλισμούς ερ¬ 
γασίας (Π.Δ. 395/1994 ΦΕΚ Α'220,όπως έχει συμπληρωθεί 
και ισχύει) και παίρνει κάθε μέτρο για την αποτροπή 
ατυχημάτων στους φορτοεκφορτωτές και φθορών στα 
φορτοεκφορτώμενα εμπορεύματα, 
ιβ) καθοδηγεί τους χειριστές βαρούλκων κλπ. μετά 
προσοχής και με κατάλληλα σήματα για την φορτοεκ¬ 
φόρτωση, όπως ορίζεται στο Π.Δ. 105/95 (ΦΕΚ Α'67) και 
ιγ) απομακρύνει από την εργασία όσους κωλυσιεργούν 
ή των τυχόν διατελούντων υπό την επήρεια αλκοόλ ή 
ουσιών. 

4. Οι συνθέσεις των ομοχειριών για την εκτέλεση κάθε 
είδους φορτοεκφόρτωσης δεν μπορούν να αποκλίνουν 
από τις προβλεπόμενες στο εκάστοτε Πιστοποιημένο 
Επαγγελματικό Περίγραμμα του κλάδου των φορτοεκ¬ 
φορτωτών από τον Ε.Ο.Π.Π.Ε.Π. 

5. Αρμόδιοι και υπεύθυνοι για τον καθορισμό των συν¬ 
θέσεων εργασίας για την φορτοεκφόρτωση κάθε εί¬ 
δους, είναι οι εντεταλμένοι για την ανάθεση του έργου, 
οι εργοδότες, στην περίπτωση εξαρτημένης εργασίας 
και οι οριζόμενοι ως υπεύθυνοι ομαδάρχες- αρχιεργά¬ 
τες, για κάθε άλλη περίπτωση ανάθεσης του έργου της 
φορτοεκφόρτωσης σε ομάδες ή ενώσεις. 

6. Κάθε ζημιά που θα προκληθεί με αιτία την ελλειμ- 
ματική σύνθεση των ομοχειριών, βαρύνει αποκλειστικά 
τους από την προηγούμενη παράγραφο προβλεπόμε- 
νους υπεύθυνους ομαδάρχες- αρχιεργάτες. 

7. Φορτοεκφορτωτές του Μητρώου Α' μπορούν να 
μετέχουν σε μεικτές ομοχειρίες οι οποίες αποτελού¬ 
νται στην πλειοψηφία τους από φορτοεκφορτωτές του 
Μητρώου Β' και τελούν υπό την επίβλεψή τους. 

Άρθρο 6 

1. Για τον χειρισμό των βαρούλκων του πλοίου, ο 
υπεύθυνος ομαδάρχης- αρχιεργάτης υποχρεούται να 
επιλέγει άτομα που διαθέτουν την κατά περίπτωση 
απαιτούμενα προσόντα, την ανάλογη εμπειρία, προς 
αποφυγή ατυχημάτων και ζημιών. 

2. Τα μέσα φσρτσεκφόρτωσης απαγορεύονται, με 
ευθύνη του υπεύθυνου ομαδάρχη-αρχιεργάτη, να χρη¬ 
σιμοποιούνται από άτομα που δεν έχουν κατάλληλα 
εκπαιδευτεί για τον χειρισμό τους. 

3. Για τον χειρισμό μηχανικών ανυψωτικών μέσων, 
(κλαρκ, γερανοί, μπελότι, κ.λ.π.), απαιτείται υποχρεωτι¬ 
κά ο χειριστής να είναι εφοδιασμένος με την απαιτού- 
μενη άδεια χειριστού που προβλέπεται στην ισχύουσα 
νομοθεσία. 

4. Πριν από την χρήση των ανυψωτικών μηχανημάτων 
και των μηχανημάτων του πλοίου (κρένια, μπίγες, βα¬ 
ρούλκα,), ο υπεύθυνος ομαδάρχης- αρχιεργάτης, πρέπει, 
από κοινού με τον υπεύθυνο του πλοίου, να διαπιστώνει 
την καταλληλότητά τους και να υποδεικνύει τις τυχόν 
απαιτούμενες διορθώσεις. 

Άρθρο 7 

1. Οι καθοριζόμενες ομοχειρίες για την εκτέλεση φορ- 
τοεκφορτωτικού έργου, με ευθύνη του υπεύθυνου που 
όρισε την ομοχειρία, υποχρεούνται να παραβρίσκονται 
στο χώρο εργασίας, δέκα πέντε τουλάχιστον λεπτά 
πριν από την έναρξη της εργασίας, με την υποχρέωση ο 
υπεύθυνος κάθε ομοχειρίας να γνωστοποιεί τα ονόματα 
και τους αριθμούς Μητρώου του κάθε φορτοεκφορτωτή 
που θα απασχοληθεί στην αρμόδια λιμενική Αρχή. 

2. Ο υπεύθυνος κάθε ομοχειρίας πρέπει να έχει μερι- 
μνήσει ώστε να βρίσκονται στον χώρο εργασίας πριν 
από την έναρξή της ο κατάλληλος εξοπλισμός εργασίας 
για την εκτέλεση του έργου της φορτοεκφόρτωσης, 
(σαμπάνια, ιμάντες, χειροκίνητα παλετοφόρα, κ.λ.π. ερ¬ 
γαλεία). 

3. Ο ορισμένος ως υπεύθυνος ομαδάρχης - αρχιεργά¬ 
της πρέπει να εξετάζει την καταλληλότητα των εργα¬ 
λείων που θα χρησιμοποιηθούν για την εκτέλεση της 
φορτοεκφόρτωσης και να βεβαιώσει ότι είναι ασφαλή 
για την χρήση τους. 

4. Ο υπεύθυνος ομαδάρχης - αρχιεργάτης επιβλέπει 
τη χρήση των μέσων ατομικής προστασίας από τους 
φορτοεκφορτωτές που απαρτίζουν την ομοχειρία. 

Άρθρο 8 

1. Με ευθύνη του υπεύθυνου ομαδάρχη- αρχιεργάτη 
της ομοχειρίας, πρέπει να τηρούνται με αυστηρότητα 
όλοι οι όροι ασφάλειας σύμφωνα με το εκάστοτε πι¬ 
στοποιημένο από τον Ε.Ο.Π.Π.Ε.Π. επαγγελματικό περί¬ 
γραμμα του κλάδου των φορτοεκφορτωτών. 

2. Κάθε φορτοεκφορτωτής οφείλει να καταβάλλει 
την δέουσα επιμέλεια και προσοχή κατά την εκτέλεση 
της εργασίας του, ώστε να μη γίνεται πρόξενος ζημίας 
των μεταφερομένων και φορτοεκφορτωμένων ειδών, 
να φέρεται κόσμια κατά την εκτέλεση αυτής, να είναι 
πειθαρχημένος, να εκτελεί πρόθυμα τις διδόμενες προς 
αυτόν εντολές από τον υπεύθυνο και να καταβάλλει 


κάθε προσπάθεια και επιμέλεια ώστε να αποφεύγονται 
τα ατυχήματα, οι φθορές και οι απώλειες στα εμπο¬ 
ρεύματα. 

Άρθρο 9 

1. Η αμοιβή των φορτοεκφορτωτών καθορίζεται σε 
μισθό, ή ημερομίσθιο, ή κατά τόνο, ή κατά τεμάχιο, ή 
κατά μονάδα εργασίας, ανάλογα με το είδος του προς 
φορτοεκφόρτωση αγαθού και του χρόνου εκτέλεσης 
του έργου και είναι αποτέλεσμα ελεύθερης διαπραγ¬ 
μάτευσης μεταξύ εκείνων που ανέλαβαν την εκτέλεση 
του έργου και εκείνων που το ανέθεσαν. 

2. Τα μέχρι πριν από την έκδοση του ν.4093/2012 ισχύ- 
οντα τιμολόγια αμοιβής και οι επ’ αυτών προστιθέμενες 
προσαυξήσεις, δεν ισχύουν. 

3. Η κάθε φορά συμφωνούμενη συνολική αμοιβή, επί 
όλων των εργασιών φορτοεκφόρτωσης, επιβαρύνεται 
υποχρεωτικά με την αναλογούσα υπέρ ΙΚΑ εργοδοτική 
εισφορά. 

4. Οι φορτοεκφορτωτές, όπως προβλέπεται από το 
εδάφιο 3 της παρ. ΙΑ.7 του άρθρου πρώτου του ν.4093/12, 
όπως ισχύει, ασφαλίζονται στο ΙΚΑ -ΕΤΑΜ, σύμφωνα 
με την ακολουθούμενη οικεία νομοθεσία που διέπει το 
ΙΚΑ -ΕΤΑΜ και τον Κανονισμό Ασφαλείας του ΙΚΑ. Οι 
φορτοεκφορτωτές ενεργούν κατά πλάσμα δικαίως ερ¬ 
γοδότες, έχουν την ευθύνη της είσπραξης και απόδοσης 
των υπέρ ΙΚΑ εργοδοτικών και εργατικών εισφορών. 
Σε περίπτωση εξηρτημένης εργασίας την παραπάνω 
ευθύνη έχουν οι εργοδότες αυτών. 

5. Μεμονωμένοι φορτοεκφορτωτές και ενώσεις φορ¬ 
τοεκφορτωτών αναπτύσσουν την επαγγελματική τους 
δραστηριότητα καταβάλλοντας οι ίδιοι τις αντιστοι¬ 
χούσες εργοδοτικές και εργατικές εισφορές για την 
ασφαλιστική τους κάλυψη. 

Άρθρο 10 

1. Οι ήδη λειτουργούσες στέγες του Λιμενεργάτη και οι 
παραχωρημένοι χώροι από τους Οργανισμούς Λιμένων 
και τα Λιμενικά Ταμεία στα Λιμενεργατικά Σωματεία, 
συνεχίζουν να αποτελούν τους χώρους συγκέντρωσης 
και παραμονής των λιμενεργατών - φορτοεκφορτωτών 
σε κάθε λιμάνι, καθώς και τους χώρους εναπόθεσης 
και φύλαξης του αναγκαίου εξοπλισμού για την εκτέ¬ 
λεση των φορτσεκφορτώσεων. Οι παραπάνω χώροι, 
χρησιμοποιούνται και ως χώροι συγκέντρωσης για την 
πραγματοποίηση της σύνθεσης των ομοχειριών και της 
αποστολής τους στους χώρους εργασίας. 

2. Ίδιο δικαίωμα χρήσης των παραπάνω χώρων έχουν 
και οι μεμονωμένοι φορτοεκφορτωτές, ανεξάρτητα εάν 
ανήκουν σε ομάδες ή σε ενώσεις, ή εάν λειτουργούν ως 
μεμονωμένα άτομα ή απασχολούνται με σχέση εξηρ¬ 
τημένης εργασίας. 

Άρθρο 11 

Η εργασία σε κάθε χώρο φορτοεκφάρτωσης μπο¬ 
ρεί να διαρκεί ολόκληρο το 24ωρο και καθορίζεται σε 
βάρδιες τηρουμένων των διατάξεων της εργατικής νο¬ 
μοθεσίας που αφορούν στα τα χρονικά όρια εργασίας. 

Άρθρο 12 

1. Οι ακόλουθες πράξεις ή παραλήψεις των φορτο¬ 
εκφορτωτών των εφοδιασμένων με τη βεβαίωση της 
περίπτωσης 4 της παραγράφου ΙΆ.7 του άρθρου πρώτου 

του ν.4093/2012, όπως αυτός ισχύει, επιφέρουν διοικη¬ 
τικές κυρώσεις. Το Υπουργείο Εργασίας, Κοινωνικής 
Ασφάλισης και Πρόνοιας, δια του αρμοδίου οργάνου του 
ήτοι τον Προϊστάμενο της Διεύθυνσης Αμοιβής , στον 
οποίο γνωστοποιείται η παράβαση, επιβάλλει αυτές με 
ελάχιστο όριο 15θήμερη αφαίρεση της παραπάνω βεβαί¬ 
ωσης και όχι περισσότερο από 1 έτος και σε περίπτωση 
υποτροπής μέχρι την διαγραφή του φορτοεκφορτωτή 
από το Εθνικό Μητρώο των Φορτ/των, που τηρείται στην 
αρμόδια Δ/νση του Υπουργείου Εργασίας, Κσινωνικής 
Ασφάλισης και Πρόνσιας για, 
α) Παράβαση του παρόντος Κανονισμού, 
β) Άρνηση εκτέλεσης της εργασίας η οποία ανατίθε¬ 
ται σε πιστοποιημένο φορτοεκφορτωτή που είναι εγ- 
γεγραμμένας στο Εθνικό Μητρώο Φορτοεκφορτωτών . 
γ) Μέθη κατά τη διάρκεια της εργασίας, 
δ) Εκμετάλλευση της εργασίας άλλων φορτ/των . 
ε) Απρεπής και βάναυση συμπεριφορά κατά τη διεξα¬ 
γωγή της εργασίας. 

στ) Απείθεια στις εντολές και υποδείξεις του υπεύθυ¬ 
νου ομαδάρχη- αρχιεργάτη. 

ζ) Αδικαιολάγητη απομάκρυνση από την εργασία ή 
απουσία. 

η) Έλλειψη προσοχής κατά την εργασία με αποτέλε¬ 
σμα δημιουργία ζημιών στα προς μεταφορά και φορ¬ 
τοεκφόρτωση εμπορεύματα. 

θ) Καταδίκη ή δίωξη ποινική για εγκλήματα κλοπής, 
λαθρεμπορίου, υπεξαίρεσης, απάτης, πλαστσγραφί- 
ας, εμπορίου ή χρήσης ναρκωτικών ουσιών, σύστασης 
εγκληματικής οργάνωσης, φθοράς ξένης περιουσίας ή 
ιδιακτησίας, εκβίασης, δωροδοκίας, αποδοχής και διά¬ 
θεσης προϊόντος εγκλήματος κατά της ασφάλειας των 
μεταφορών, σωματεμπορίας και κατά της δημάσιας ή 
ιδιωτικής περιουσίας. 

ι) Η αυθαίρετη αποχώρηση φορτοεκφορτωτή από την 
εργασία που του έχει ανατεθεί κατά την διαδικασία της 


σύστασης της ομσχειρίας, με συνέπεια την δημιαυργία 
προβλήματος στην ομαλή διεξαγωγή του φορτοεκφορ- 
τωτικού έργου. 

2. Η παράβαση γνωστοποιείται εγγράφως στο Υπουρ¬ 
γείο Εργασίας Καινωνικής Ασφάλισης και Πρόνοιας, και 
με πλήρη στοιχεία του παραβάτη - φορτοεκφορτωτή, 
καθώς και τον τάπο, το χρόνο και τα πραγματικά πε¬ 
ριστατικά, απά τον υπεύθυνο ομαδάρχη - αρχιεργάτη, 
αν πραγματοποιήθηκε στο πλαίσιο ομοχειρίας ή απά 
τους αρμοδίους για την ανάθεση του έργου φορτοεκ- 
φάρτωσης ή από τους φορτοπαραλήπτες ή από ταυς 
κυρίους των προς διακίνηση εμπορευμάτων και ειδών 
ή απά τον εκάστοτε εξουσιοδοτημένο για την ανάθεση 
του έργου της φορτοεκφάρτωσης. 

3. Ο παραβάτης- φορτοεκφορτωτής εντάς δέκα (10) 
ημερών απά την γνωστοποίηση σε αυτόν από το αρ¬ 
μόδιο όργανο της παραγράφου 1 της παρούσης της 
αιτιολογημένης απάφασής του, με την οποία επιβάλλε¬ 
ται η διοικητική κύρωση, μπορεί να ασκήσει διοικητική 
προσφυγή σύμφωνα με την κείμενη νομοθεσία, η οποία 
κρίνεται απά το ανώτερο ιεραρχικά όργανο, ήτοι από 
τον Προϊστάμενο της Γ ενικής Διεύθυνσης Εργασίας. 

Άρθρο 13 

Με κοινές αποφάσεις των Υπουργών Εργασίας Κοινω¬ 
νικής Ασφάλισης και Πρόνοιας και Ναυτιλίας και Αιγαίου, 
μπορούν να τροπαπαιούνται οι διατάξεις του παράντος 
κανονισμού. 

Η απάφαση αυτή να δημασιευθεί στην Εφημερίδα της 
Κυβερνήσεως. 

Αθήνα, 15 Μάίου 2013 

Οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ ΝΑΥτίΛΙΑΣ ΚΑΙ ΑΙΓΑΙΟΥ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ ΚΩΝ/ΝΟΣ ΜΟΥΣΟΥΡΟΥΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












